ŠIAULIŲ MIESTO SAVIVALDYBĖS TARYBA

SPRENDIMAS

DĖL ŠIAULIŲ MIESTO SAVIVALDYBĖS TARYBOS 2019 M. LIEPOS 4 D. SPRENDIMO NR. T-300 „DĖL ŠIAULIŲ MIESTO SAVIVALDYBĖS ŠEIMOS KOMISIJOS SUDĖTIES IR NUOSTATŲ PATVIRTINIMO“ PAKEITIMO

2020 m. gegužės 7 d. Nr. T-151

Šiauliai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, atsižvelgdama į Labdaros ir paramos fondo SOS vaikų kaimų Lietuvoje draugijos 2020-03-12 raštą Nr. SD-730 „Dėl atstovo Šiaulių miesto savivaldybės šeimos komisijoje“ ir Šiaulių miesto savivaldybės administracijos direktoriaus 2020-04-06 raštą Nr. (2.22)SDA-5 „Dėl tarnautojo delegavimo į Šiaulių miesto savivaldybės šeimos komisiją“, Šiaulių miesto savivaldybės taryba nusprendžia:

Pakeisti Šiaulių miesto savivaldybės tarybos 2019 m. liepos 4 d. sprendimą Nr. T-300 „Dėl Šiaulių miesto savivaldybės šeimos komisijos sudėties ir nuostatų patvirtinimo“:

1. Pakeisti 1 punktą ir jį išdėstyti taip:

„1. Sudaryti Šiaulių miesto savivaldybės tarybos 2019–2023 metų kadencijos laikotarpiui tokią Šiaulių miesto savivaldybės šeimos komisiją:

1.1. pirmininkas – Egidijus Elijošius, Šiaulių miesto savivaldybės mero pavaduotojas, Šiaulių miesto savivaldybės tarybos narys;

1.2. pirmininko pavaduotoja – Asta Lesauskienė, Šiaulių miesto savivaldybės administracijos Žmonių gerovės ir ugdymo departamento direktorė;

1.3. sekretorė – Vaidotė Vitkauskienė, Šiaulių miesto savivaldybės administracijos Žmonių gerovės ir ugdymo departamento Socialinių paslaugų skyriaus vyriausioji specialistė;

1.4. nariai:

1.4.1. Lina Augytė, Šiaulių miesto savivaldybės administracijos vyriausioji specialistė (tarpinstitucinio bendradarbiavimo koordinatorė);

1.4.2. Asta Jaseliūnienė, VšĮ Žmogiškųjų išteklių stebėsenos ir plėtros biuro direktorė;

1.4.3. Gintarė Lukaitė-Cekavičė, LPF SOS vaikų kaimų Lietuvoje draugijos atstovė;

1.4.4. Ona Juozaitienė, VšĮ „Motinos Teresės šeimų namai“ atstovė;

1.4.5. Gintautas Sitnikas, Šiaulių miesto savivaldybės tarybos narys;

1.4.6. Vida Šalnienė, Šiaulių miesto savivaldybės socialinių paslaugų centro direktorė;

1.4.7. Erna Šimkutė, Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Šiaulių apskrities vaiko teisių apsaugos skyriaus vyriausioji specialistė.“

2. Pripažinti netekusiu galios 2 punktą.

Savivaldybės meras	Artūras Visockas